**Daugavpils domes 2021.gada 12.augusta saistošo noteikumu Nr.42**

**“Grozījumi Daugavpils domes 2016.gada 24.marta saistošajos noteikumos Nr.12 “Saistošie noteikumi par ielu tirdzniecību Daugavpilī”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Daugavpils domes 2016.gada 24.marta saistošajos noteikumos Nr.12 “Saistošie noteikumi par ielu tirdzniecību Daugavpilī” ir nepieciešams veikt grozījumus personas datu apstrādes jautājumos un precizēt dokumentus, kas pievienojami iesniegumiem, kā arī precizēt pašvaldības iekārtotās pastāvīgajās tirdzniecības vietās realizējamo preču sarakstu un saistošo noteikumu tekstu. |
| 2. Īss projekta satura izklāsts | Ar grozījumiem:* saistošo noteikumu tekstā un veidlapās izdarīti grozījumi personas datu apstrādes jautājumos (grozījumi 8. un 9.punktā, tiek papildināts 1.,3., 4., 5., 6., 7., 8., 9., 10., 13., 15., 16., 19. un 20.pielikums, 2. un 14.pielikums izteikts jaunā redakcijā);
* pašvaldības iekārtotās pastāvīgajās tirdzniecības vietās realizējamo preču saraksts papildināts ar mājas apstākļos pārstrādātiem augu izcelsmes produktiem (grozījums 10.1.apakšpunktā);
* tiek precizētās veidlapas un tajās norādāmā informācija (grozījumi 19., 22., 23.punktā, 4.pielikumā, 8.pielikumā, 19. un 20.pielikumā, svītrots 11., 12., 17., 18.pielikums, 2. un 14.pielikums izteikts jaunā redakcijā);
* tiek precizēts teksts, jo dome ir pašvaldības kā atvasinātas publiskas personas orgāns, ko veido vēlēti deputāti, un vārds “dome” lietojams vienīgi tā apzīmēšanai.
 |
| 3. Informācija par plānoto projekta ietekmi uz pašvaldības budžetu | Nav attiecināms. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav būtiskas ietekmes. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs *( personiskais paraksts)* A.Elksniņš